b"\n_START_ARTICLE_\nTractat de Chicago\n_START_SECTION_\nTractat de 1821\n_START_PARAGRAPH_\nEl primer tractat de Chicago va ser signat per Lewis Cass, governador de Michigan, i Solomon Sibley, per part dels Estats Units, i diversos representants ind\xc3\xadgenes el 29 d'agost de 1821, i proclamat el 25 de mar\xc3\xa7 de 1822. L'acord concedia als Estats Units d'Am\xc3\xa8rica totes les terres pertanyents al Territori de Michigan al sud del Gran Riu, amb l'excepci\xc3\xb3 de diverses menudes reserves.\n_START_SECTION_\nTractat de 1833\n_START_PARAGRAPH_\nSignat pel governador del Territori de Michigan George B. Porter, Thomas J. V. Owen i William Weatherford aix\xc3\xad com per part de diversos representants de les mateixes tribus de 1821, va ser acordat el 26 de setembre de 1833 i proclamat el 21 de febrer de 1835. Per aquest tractat els nadius van cedir als Estats Units totes les seues terres a l'oest del llac Michigan, aproximadament 20.000 quil\xc3\xb2metres quadrats, en canvi d'una reserva d'igual ordre a l'oest del riu Missouri. En els articles suplementaris al document les tribus cedien algunes de les reserves espec\xc3\xadficament garantides per a ells en el Territori de Michigan en tractats previs, a l'est del llac Michigan i al sud del Gran Riu."